laion/Wikipedia-Exotic huggingface dataset:
Aukštieji Karačiūnai

Aukštieji Karačiūnai (poola keeles Karaczuny Górne) on Vilniuse linnaosa, mis asub linna kirdeosas Antakalnise valla territooriumil. Aukštieji Karačiūnai piirneb läänes Žemieji Karačiūnaiga, kirdes Šilasega, lõunas Vinciūniškėsega, kagus Vismaliukaiga, põhjas Antaviliaiga ja loodes Vismalaiga. Linnaosa asub Antaviliai metsas. Itta jääb Tapeliai maastikukaitseala. Aukštieji Karačiūnais on aianduskooperatiive ja eramuid. XIX sajandi lõpuaastatel oli linnaosa kohal asula, kus oli 7 elanikku, kõik katoliiklased. 1905. aastal on mainitud kahte Mickūnai valda jäävat Karačiūnai-nimelist asulat; ühes oli 15, teises 21 elanikku. Tsaariajal hakkas küla kandma venekeelset nimekuju Карачуны Гурнэ. 1931. aastal oli külas 52 elanikku. https://www.geoportal.lt/map/ Karaczuny. Słownik geograficzny Królestwa Polskiego i innych krajów słowiańskich, Kd. III (Haag — Kępy). Warszawa, 1882, 828 psl Гошкевич И.И. Виленская губерния: Полный список населенных мест со статистическими данными о каждом поселении, составленный по официальным сведениям. Вильна, 1905. Wykaz miejscowości Rzeczypospolitej Polskiej, Kd. 1, Warszawa 1938.
Breithorn

Breithorn (saksa keelest: "lai sarv") on Penniini Alpide mäestik, millel on sama nimega kõrgeim tipp (kuid ka Breithorn (läänepoolne tipp)), asudes Šveitsi ja Itaalia vahelisel piiril. See asub Alpide peaahelikus, umbes poolel teel Matterhorni ja Monte Rosa vahel ning Theoduli kurust idas. Suurem osa massiivist on jäätunud ja sisaldab mitmeid teiseseid tippe, kõik asuvad peamisest tipust idas: Kesk-Breithorn, läänepoolne Breithorni kaksik (või Ida-Breithorn), Gendarm (või idapoolne Breithorni kaksik) ja Roccia Nera. Peamist tippu eristatakse mõnikord nimega Lääne-Breithorn (saksa: Breithorn (Westgipfel), itaalia: Breithorn Occidentale). Lähimad asulad on Zermatt (Valais' kanton) ja St-Jacques (Valle d'Aosta). Breithorni peetakse kõige kergemini ronitavaks neljatuhandeseks Alpide tipuks. Selle põhjuseks on Klein Matterhorni õhutramm, mis viib ronijad Zermattist üle 3820 m kõrgusele alguspunkti. Tavamarsruut (lõunaedelatiib) on mäe Itaalia poolelt (lõunapool) ja jätkub üle liustikuplatoo enne tippuronimist 35 kraadisel lumenõlval. Kogenematud mägironijad võivad aga sattuda tõsistesse raskustesse, kui lumekarniiside läheduses või halva ilmaga ette ei vaadata. Kogenud mägironijatele, kes soovivad rohkem väljakutseid, on teine võimalus Breithorni harja poolik läbimine. Breithornile ronisid esimesena 1813. aastal Henry Maynard (climber), Joseph-Marie Couttet, Jean Gras, Jean-Baptiste Erin ja Jean-Jacques Erin.
Kurt Pflugbeil

Kurt Leopold Pflugbeil (9. mai 1890 – 31. mai 1955) oli I maailmasõjas Saksamaa sõjaväelendur, lennuväekindral Luftwaffes Teise maailmasõja ajal. Ta võttis osa Teisest Harkovi lahingust, Stalingradi lahingust, sõdis Krimmis. Teise maailmasõja lõpus sõdis ta Kuramaa kotis. 8. mail 1945, pärast Saksamaa täielikku kapituleerimist, langetasid Wehrmachti sõdurid Kuramaal relvad. Nõukogude Liit saatis enamiku alla-andnud Saksa sõdureid sõjavangidena, nende hulgas ka Leopold Pflugbeili, 25-aastaks sunnitööle Siberi vangilaagritesse. 4. jaanuaril 1954 sai ta tagasi Saksa Föderatiivsesse Vabariiki. Tema vend Johann Pflugbeil (1882–1951) oli Saksamaa kindralleitnant.
Dissernet

Vaba netikogukond Dissernet (vene keeles Вольное сетевое сообщество «Диссернет») on netikogukond, kes on seadnud enda ülesandeks üles leida plagiaadijuhtumid Venemaal kaitstud väitekirjades. Disseneti asutasid neli meest, nende seas bioinformaatik Mihhail Gelfand ja ajakirjanik Sergei Parhomenko. Dissernet alustas tegevust 2013. aastal. Koduleht
Augustus Saint-Gaudens

Augustus Saint-Gaudens (1. märts 1848 Dublin Suurbritannia ja Iirimaa Ühendkuningriik – 3. august 1907 Cornish New Hampshire) oli beaux-arts'i põlvkonna skulptor, kes võttis eeskujuks Ameerika renessansi ideaalid. New Yorgis üles kasvanuna reisis ta Euroopasse täiendõppeks ja kunstiõpinguteks. Pärast naasmist saavutasid ta skulptuurid, mis mälestasid Ameerika kodusõja kangelasi, suurt edu. Saint-Gaudens lõi ka klassikalisi teoseid nagu Diana ja rakendas oma kujundusoskusi numismaatikas. Oma hilisematel eluaastatel rajas ta Cornish Art Colony, mis koondas maalikunstnikke, skulptoreid, kirjanikke ja arhitekte. Louis Saint-Gaudens  Augustus Saint-Gaudens – pildid, videod ja helifailid Wikimedia Commonsis
Leinster House

Leinster House (iiri keeles Teach Laighean) on Iiri parlamendi Oireachtase asukoht.  Leinster House – pildid, videod ja helifailid Wikimedia Commonsis
Calvert Vaux

Calvert Vaux (20. detsember 1824 London Inglismaa – 19. november 1895 Brooklyn New Yorgi osariik) oli inglise päritolu Ameerika Ühendriikide arhitekt ja maastikukujundaja. Koos protežee Frederick Law Olmstediga kavandasid nad Central Parki.  Calvert Vaux – pildid, videod ja helifailid Wikimedia Commonsis
Westbury (New Yorgi osariik)

Westbury on New Yorgi osariigi küla Nassau maakonnas.  Westbury (New Yorgi osariik) – pildid, videod ja helifailid Wikimedia Commonsis
Innokenti Hiet

Innokenti Hiet (14. september 1926 Mätja – 26. august 2021 Kuressaare) oli Eesti Apostlik-Õigeusu Kiriku vaimulik. Ta sündis aastal 1926 Mätjal Pärsamaa vallas Saaremaal, ta lõpetas aastal 1941 Karja algkooli. Aastal 1944 mobiliseeriti Saksa sõjaväkke, kust ta põgenes, aastatel 1944–1946 oli sõjavang Novgorodi oblastis. Ta õppis aastatel 1953–1967 Leningradi Vaimulikus Seminaris. Aastatel 1976–1992 töötas Kingissepa (Kuressaare) riigipangas valvurina ja autoremondi töölisena. Isa Innokenti pühitseti Tallinna piiskop Joanni poolt diakoniks 12. septembril 1957 ja preestriks 14. septembril 1957. Ülempreestriks sai ta aastal 1969. Ta teenis 14. septembrist 1957 Mustjala Prohvet Eeliase kogudust, hooldades samal ajal Lümanda Issandamuutmise ja Piila Peaingel Miikaeli kogudust. 10. märtsil 1961 asus teenima Leisi Püha Olga kogudust, aastatel 1968–1970 hooldas ta Emmaste Jumalasünnitaja Sündimise kogudust. 17. augustil 1971 asus ta hooldama Pärsama Püha Innokenti kogudust ja aastast 1998 Ööriku Püha Kolmainu kogudust. Emerituuri läks ta 14. veebruaril 2010, ent abistas teenimisega teisi vaimulikke, eriti koguduste nimepäevadel. Innokenti Hiet suri 26. augustil 2021 Kuressaares. Ta saadeti viimsele teekonnale 2. septembril 2021 Leisi Püha Olga kirikust ning ta maeti Pärsama kalmistule. Ta abiellus vahetult enne preestriks pühitsemist oma mõrsja Adeelega, abielust sündis kaks poega. 2007 – Valgetähe IV klassi teenetemärk Eesti riiklike teenetemärkide kavaleride andmebaas presidendi kantselei kodulehel (president.ee). UINUS ISA INNOKENTI HIET
Louise Cromwell Brooks

Louise Cromwell Brooks (sünninimega Henrietta Louise Cromwell; 24. september 1890 Rye – 30. mai 1965 Washington) oli ameerika seltskonnadaam, kes abiellus neli korda. Seitse aastat oli ta kindral Douglas MacArthuri esimene abikaasa. Teda peeti üliriigi pealinna üheks kõige atraktiivsemaks nooreks ja ilusaks naiseks.  Louise Cromwell Brooks – pildid, videod ja helifailid Wikimedia Commonsis
Helen Churchill Candee

Helen Churchill Candee (5. oktoober 1858 New York – 23. august 1949 York Harbour) oli Ameerika Ühendriikide feministlik kirjanik ja ajakirjanik, kelle huvid olid sisekujundus ja maateadus. Tänapäeval teatakse teda Titanicu laevahuku üleelamise tõttu, samuti hinnatakse tema hilisemat tööd reisikirjaniku ja maadeavastajana Kagu-Aasias.  Helen Churchill Candee – pildid, videod ja helifailid Wikimedia Commonsis
Danevirke

Danevirke ehk Dannevirke on kaitsevallide süsteem, mis kaitses Taani ajaloolist lõunapiiri sakside, friislaste ja slaavlaste eest. Danevirket ehitati ja tugevdati rauaaja lõpust keskajani. Kuni 1864. aastani asus Taani lõunapiir Eideri jõel praegusel Schleswig-Holsteini liidumaal. Danevirke rajati piirist umbes 20 km põhja poole, Slieni fjordi ääres asunud Hedeby linna juurde. Vallid ulatusid Hedebyst kuni 17 km lääne suunas, kust edasi moodustasid sood ja niisked jõeorud loodusliku tõkke. Danevirke esimene järk ehitati 7. sajandi lõpus. Järgnevatel aastasadadel tugevdati ja kõrgendati olemasolevaid valle ning ehitati uusi. Esimesed ehitusjärgud koosnesid puupalissaadiga 2 m kõrgusest muldvallist. Hiljem lisati sellele maakividest kuivmüür ja Valdemar Suure ajal 7 km pikkune telliskivimüür. Kaitsevallide parandamist ja ümberehitamist jätkati kuni 13. sajandini. Danevirke lõikude kogupikkus kasvas nii 30 kilomeetrini. Kaitsevall oli 2–6 m kõrge ja 7–30 m lai, valli ees oli kaitsekraav. Paljud valli ehitusjärgud on dendrokronoloogia abil täpselt dateeritud. Kirjalikes allikates on Danevirket esimest korda nimetatud 808. aastal, kui Frangi riigi annaalides öeldakse, et Taani kuningas Godfred otsustas ehitada Läänemere ja Põhjamere vahele valli, millele ta tahtis teha ainult ühe värava. Arvatavasti parandas Godfred siiski vaid juba olemasolevaid valle. 974. aastal ründas Danevirket Saksa keiser Otto II. Danevirke kaotas oma sõjalise tähtsuse 13. sajandil. Uuesti leidis kaitsevall kasutust 1864. aastal peetud Teise Schleswigi sõja ajal. Teise maailmasõja lõpul rajasid sakslased Danevirke ette tankitõrjekraavi. Suur osa Danevirkest on tänapäevani maastikul jälgitav, praegu jääb see Saksamaa Schleswig-Holsteini liidumaa pinnale. Danevirke ehitusjärkudest, joonised (taani keeles) Aerofoto Danevirkest maastikus ABILDGAARD, BJØRN BOJESEN & ANDREAS (7. märts 2024). "Isakompleksiga viikingikuningas Svend Harkhabe, Inglismaa vallutaja". Imeline Ajalugu. Vaadatud 11. märtsil 2024.
York Harbour (Maine'i osariik)

York Harbour on puhkepiirkond Ameerika Ühendriikides Maine'i osariigis Yorki linnas.  York Harbour (Maine'i osariik) – pildid, videod ja helifailid Wikimedia Commonsis
York Harbour

York Harbour on linn Kanadas Newfoundland ja Labradori provintsis. Profil du recensement, Recensement de 2016 Canada 2016 Census  York Harbour – pildid, videod ja helifailid Wikimedia Commonsis
Tbhawt Manufacturing

Tbhawt Manufacturing on Eesti tuuleturbiinide tootja, mis osutab teenuseid hajutatud energeetika lahenduste arendamises. Ettevõtte peakontor asub Tallinnas. Tbhawt Manufacturing asutati 2018. aastal Tallinnas rahvusvaheliste investorite grupi poolt. 2020. aastal alustati Kohtla-Järvel tuulegeneraatorite tootmise tehase ehitamist, mis peaks valmima 2021. aasta lõpuks. Tehase plaanitav tootmisvõimsus on 4000 ühikut aastas. Tootmine on keskendunud maailmaturule. Ettevõtte tegevusvaldkonnaks on tuuleturbiinide, elektrimootorite, generaatorite ja trafode tootmine. https://www.dv.ee/novosti/2020/08/13/300-rabochih-mest-i-50-mln-investicij-v-kohtla-jarve-postrojat-novyj-zavod https://marketbusinessnews.com/best-renewable-energy-solution-companies-in-europe/270284/ https://business-review.eu/energy/green-renewables/best-european-renewable-energy-companies-looking-to-go-big-221659 "Kohtla-Järvel peaks sügisel algama tuulegeneraatorite tehase ehitus" Põhjarannik, 15. august 2020 "Kohtla-Järve tööstusparki tuleb tuulegeneraatorite tehas" ERR, 5. märts 2021. https://rus.err.ee/1123367/biznesmeny-iz-belorussii-ukrainy-gruzii-i-argentiny-investirujut-v-kohtla-jarve-do-50-mln-evro https://scorestorybook.ee/en/media/14541774/tbhawt-manufacturing-ou-operation-story?id=310723 https://www.trademarkelite.com/europe/trademark/trademark-detail/018292681/TBHAWT  Ametlik veebilehekülg
Sten Lind

Sten Lind (sündinud 23. juulil 1979) on eesti kohtunik. Ta sai 2004. aastal magistrikraadi Tartu Ülikooli õigusteaduskonnas. Lind on Tallinna ringkonnakohtunik. Sten lind on Eesti riigikohtu distsiplinaarkolleegiumi liige. Ta koostas koos kaasautoritega 2008. aastal teose "Sissejuhatus kohtumenetluse õpetusse. Eesti kohtumenetlusõiguse võrdluspilt". "Edasikaebeõiguse ulatus kõrgeimas kohtus: mudelid ja põhimõtted". ESTER. Vaadatud 3.9.2021. Tarmo Vahter (17.06.2020). "Kohtunik Sten Lindi mõõt sai täis: seadus nõuab sarikurjategijate pattude unustamist, aga ma ei pea seda õigeks". Eesti Ekspress. Vaadatud 3.9.2021. "Eesti kohtunikud". Kohus.ee. Originaali arhiivikoopia seisuga 6.09.2021. Vaadatud 3.9.2021. "Distsiplinaarkolleegium". Riigikohus. Vaadatud 3.9.2021. "Sissejuhatus kohtumenetluse õpetusse. Eesti kohtumenetlusõiguse võrdluspilt". Goodreads. Vaadatud 3.9.2021.
Theodor von Bernhardi

Felix Theodor von Bernhardi (6. november 1802 Berliin, Preisi kuningriik – 12. veebruar 1885 Schöpstal-Kunnersdorf, Saksimaa kuningriik) oli Preisi diplomaat ja ajaloolane. Theodor von Bernhardi oli keeleteadlase August Ferdinand Bernhardi (1769–1820) ja kirjaniku Sophie Tiecki poeg. Pärast vanemate lahutust 1807. aastal elas Theodor emaga, kes Roomas tutvus baltisakslase Karl Georg von Knorringiga (Aruküla mõisnik) ja kellega abiellus 1810. aastal. Theodori lapsepõlv möödus Roomas, Viinis ja Münchenis. 1812. aastal kolis Theodor koos ema ja võõrasisaga Münchenist Eestimaa kubermangu Ervita mõisa. Bernhardi õppis aastatel 1820–1823 Heidelbergi ülikoolis ajalugu, matemaatikat ja tänapäeva keeli, 1924. aastal Pariisis ja seejärel Milanos hispaania ja itaalia filoloogiat ning kunstiajalugu. Pärast ema surma (1833. aastal Tallinnas; maeti Kopli kalmistule) naasis Bernhardi Berliini, kus ta käis tihedalt läbi skulptorist onu Christian Friedrich Tieckiga. 1834. aastal sõitis rahakitsikuses vaevlev Bernhardi onu soovitusel ja toel Peterburi, kus sai töökoha keisri kantseleis. Tegi ka kirjatööd ajaloolasena (eriti heraldika alal) ja literaadina. 1846. aastal ta abiellus ja 1851. aastal asus koos perega elama Saksimaa kuningriiki, kus ostis Schöpstal-Kunnersdorfis mõisa. 1866. aastal saadeti ta Preisi kuningriigi esindajana Itaalia kuningriiki eesmärgiga veenda ministrite nõukogu esimeest kindral Alfonso La Marmorat üles astuma sõjas Austria vastu (1866) Preisi liitlasena. Vastav leping sõlmitigi. Aastatel 1869–1871 täitis Bernhardi analoogilisi valitsuse ülesandeid Hispaanias ja Portugalis. 1871. aastast tegeles Bernhardi põhiliselt ajalooteadusega, kuid osaliselt pühendas end sellele ka 1850.–1860. aastatel. 1856. aastal ilmus tal Leipzigis kindral Karl Wilhelm von Tolli elulooraamat. 1873. aastal tõsteti Felix Theodor Bernhardi aadliseisusse (von Bernhardi). Theodor von Bernhardi abiellus 12. augustil 1846 Kiltsi mõisas Adam Johann von Krusensterni tütre Charlotte Friedrika Julie von Krusensterniga (1816 Lohu mõis – 1881). Theodor von Bernhardi vend Wilhelm Bernhardi (1800–1878) oli literaat, vennapoeg Wilhelm Bernhardi (1834–1921) ajaloolane ja Peterburis sündinud poeg Friedrich von Bernhardi (1849–1930) oli Preisi ratsaväekindral ja sõjaajaloolane. Versuch einer Kritik der Gründe, die für großes und kleines Grundeigentum angeführt werden (Petersburg 1849); Denkwürdigkeiten aus dem Leben des kaiserl. russ. Generals von der Infanterie Carl Friedrich Grafen von Toll (Leipzig 1856); Denkwürdigkeiten aus dem Leben des russischen Generals Karl Wilhelm von Toll (2. Aufl., Leipzig 1865–66, 4 Bde.); Geschichte Russlands und der europäischen Politik in den Jahren 1814-31 (das. 1863–77, Bd. 1–3) (unvollendet geblieben, sie geht nur bis 1822); Vermischte Schriften (Berlin 1879, 2 Bd.) Seine Tagebuchaufzeichnungen Aus dem Leben Theodor von Bernhardis erschienen postum. Bernhardi, Theodor. Kindral Carl von Toll (1777–1842). Aruküla. Tõlkinud Koidu Uustalu. Kirjastus Greif, 1999.
2021.–2022. aasta maailma karikasari laskesuusatamises

2021.–2022. aasta maailma karikasari laskesuusatamises on 45. ametlik maailma karikasarja hooaeg, mis algas 27. novembril 2021 Rootsis, Östersundis ja lõppeb 20. märtsil 2022 Norras, Oslos. Oma üldarvestuse võitu 2020.–2021. hooajast kaitsevad norralased Johannes Thingnes Bø ja Tiril Eckhoff. 10.–13. märtsini 2022 toimus esimest korda laskesuusatamise maailma karikasarja etapp Eestis Otepääl. IBU maailma karikasarja 2021.–2022. hooaja kalender. Siim Kaasik (7. november 2018). "Läbimurre suurte sekka: Otepääl toimub laskesuusatamise MK-etapp!". Postimees. Vaadatud 03.09.2021. IBU. "2021.–2022. hooaja kalender". Vaadatud 03.09.2021.
Carl Immanuel Philipp Hesse

Carl Immanuel Philipp Hesse (13. juuli 1875 Sangaste – 18. detsember 1918 Maidla mõis Lüganuse kihelkonnas Viru kreisis (mõrvatud bolševike poolt)) oli luterlik koguduseõpetaja. Carl Immanuel Philipp Hesse õppis Kuressaare Gümnaasiumis ja aastail 1894–1900 Tartu Ülikooli usuteaduskonnas. Prooviaasta tegutses 1903. aastal Viljandis ning ordineeriti 30. mail 1904 Viljandi abiõpetajaks. Aastatel 1904–1907 teenis Viljandi abiõpetajana, aastatel 1907–1918 Jõhvi Mihkli koguduse õpetaja (oli aastatel 1915–1916 pagendatud Siberisse Irkutskisse). 1918. aasta novembris varjas Hesse end koos naise ja nelja väikese lapsega tuttava kooliõpetaja juures Lüganuse kihelkonnas Rääsa külas Eesti Töörahva Kommuuni eest, kuid kolm soldatit vahistasid ta ja viisid Maidla mõisa, kus ta 18. detsembri hommikul maha lasti. Carl Hesse on maetud Jõhvi kalmistule ning talle on paigaldatud mälestustähis ja -pink Jõhvi kirikusse. Ta laulatati 12. novembril 1908 Tallinnas Magdalene Aline Lemmiga. Tema isa Theodor Heinrich Renatus Hesse oli 1871–1903 Sangaste kiriku koguduse õpetaja. Tema vend Albert Freimund Daniel Hesse oli 1905–1918 Sangaste koguduse õpetaja, teine vend Eduard Alexander Hesse oli luterlik vaimulik Jekaterinoslavis. Tema vanaisa Conrad Eduard Hesse oli 1834–1880 Kuressaare Laurentiuse kiriku koguduse ülemõpetaja. Selle vanaisa teise poja poeg oli maailmakirjanik Hermann Hesse. Tema äi Daniel Burchard Lemm oli Kadrina, Kuressaare ja Tallinna Toomkoguduse õpetaja. Walter, F, Lüganuse Püha Johannese (Jaani) kiriku kroonika Alutagusemaal (Tartu: Johannes Esto kirjastus, 2019) Jõhvi suurkujud, johvimuuseum.ee (vaadatud 09.09.2020)
Amrullah Saleh

Amrullah Saleh (sündinud 15. oktoobril 1972 Panjshayris) on afgaani poliitik, aastast 2021 Afganistani presidendi kohusetäitja. Saleh on usutunnistuselt sunniit, ta on abielus ja tal on viis last. Ta valdab dari, puštu ja inglise keelt. Landay, Jonathan; Macfie, Nick; Boyle, John (17. august 2021). "Afghan vice president says he is "caretaker" president". Reuters. Vaadatud 17. augustil 2021. Live | Taliban push to seize last holdout Afghan valley. BBC News, 3. september 2021 The nine lives of Amrullah Saleh, Afghanistan’s former spy chief and VP hopeful. France 24, 31. juuli 2021 Amrullah Saleh: Is the Afghan peace process running out of road? HARDTalk, 9. aprill 2021 (audiofail, inglise keeles, 23 min)
Georg Männik

Georg Männik (sündinud 5. jaanuaril 1955) on eesti tervishoiu- ja sotsiaalkindlustusekspert. Männik lõpetas Elva keskkooli 1973. aastal, Tartu Ülikooli 1978. aastal stomatoloogina ning 1983. aastal Tallinna Tehnikaülikooli elektroonikainsenerina. Männik on üks Eesti ravikindlustussüsteemi autoreid. Ta on töötanud Ministrite Nõukogus vanemreferendina, Riigikontrolli peakontrolörina, sotsiaalministri asetäitjana, Sotsiaalkindlustusameti peadirektorina, ERGO Kindlustus juhatuse liikmena, Baltimaades, Rumeenias, Gruusias, Ukrainas ja Venemaal Euroopa Liidu sotsiaalkindlustus- ja tervishoiueksperdina. Samuti olnud Tallinna Kesklinna linnaosakogu liige, revisjonikomisjoni esimees ja hariduskomisjoni liige. Georg Männik sai 2016. aastal Põhja-Eesti Regionaalhaigla nõukogu esimeheks. Männik sai 2017. aastal EELK Tallinna Toompea Kaarli koguduse nõukogu liikmeks. Ta on Isamaa Erakonna liige alates novembrist 2001. Männik on kuulunud Eesti laskekoondisse ning püstitanud nii individuaalselt kui meeskondlikult Eesti rekordeid. "Tühjad pihud või väärikas pensionipõlv?". Arvamusfestival. Originaali arhiivikoopia seisuga 4.09.2021. Vaadatud 4.9.2021. "Georg Männik". Eesti Entsüklopeedia. Vaadatud 4.9.2021. "Meditsiinitöötajate streigi kajastamine ETV uudistes" (PDF). Tartu Ülikool. 2013. Vaadatud 4.9.2021. "Georg Männik kuuluvused". Tallinna linnavalitsus. Originaali arhiivikoopia seisuga 4.09.2021. Vaadatud 4.9.2021. "PERHi uueks nõukogu esimeheks sai Georg Männik". ERR. 04.11.2016. Vaadatud 4.9.2021. "Kogudusele valiti uus nõukogu" (PDF). Sulane. 2017. Vaadatud 4.9.2021.
Tõnu Pekk

Tõnu Pekk (sündinud 1973) on eesti ettevõtja ja investor. Ta sai 1995 aastal bakalaureuskraadi Tartu Ülikooli majandusteaduskonnas, 1999 aastal sai finantsteaduste magistrikraadi Londoni ärikoolis. Tõnu Pekk on töötanud Swedbanki erinevatel juhikohtadel, ta on tulundusühistu Tuleva asutaja, juhatuse liige ja fondijuht. Pekk on olnud EBS-i õppejõud. Ta on Noore õpetlase stipendiumi algataja ja nõukogu liige. 2020 – Aasta investor https://www.ester.ee/ "TARTU ÜLIKOOL LÕPETANUTE TÄHESTIKULINE NIMEKIRI". Tartu Ülikool. Originaali arhiivikoopia seisuga 2.11.2021. Vaadatud 4.9.2021. "Tõnu Pekk asub tööle EBSi magistriprogrammi juhtiva õppejõuna". Äripäev. 21.3.2002. Vaadatud 4.9.2021. "Kontaktid". Tuleva. Vaadatud 4.9.2021. "Tõnu Pekk: kõigepealt tegin krediitkaardi tühjaks ja siis võtsin Lõhmuselt laenu". Äripäev. 3.2.2020. Vaadatud 4.9.2021. Tõnu Pekk (22.8.2018). "Tõnu Pekk: miks ma toetan noorte bakalaureuseõpinguid välismaal?". ERR. Vaadatud 4.9.2021. "Tõnu Pekk on Aasta investor" (PDF). Äripäev. 3.2.2020. Vaadatud 4.9.2021.
Tallinna Inglise Kolledži spordihoone

Inglise Kolledži spordihoone on Tallinna Kultuuri- ja Spordiameti allasutuse Tallinna Spordihall filiaal. 734 õpilasega koolil polnud oma võimlat ja samuti nappis kesklinnas lastele ujumiskohti. Kool soovis Vabaduse väljaku servale, Pärnu mnt 13 / Estonia pst 10 asuva koolihoone õuele, mida kasutati parklana, rajada spordikeskuse kahe spordisaali, ujula ja avaliku veekeskusega. Keskkonnakaitsjates, aga ka arhitektides tekitas pahameelt plaanitava kompleksi Pärnu maantee äärde ulatuv, kahe korruse kõrgustel sammastel seisev vaskplekist osa, mille rajamise korral tulnuks pärn maha võtta. Kevadel seiskas see spordikompleksi arenduse. Juuni lõpus 2004 otsustati Inglise kolledži ja linna esindajate koosolekul, et kool peab vana väärtusliku pärna asemele uusi puid istutama. "Küsimus oli selles, kas üks puu või lastele sportimisvõimalus. Asendame selle puu ja loodame, et puuteema on lõpuks päevakorrast maas," ütles tolleaegne Inglise kolledži projektijuht Madis Kareda. Carl-Dag Lige (arhitektuurikriitik, kuraator ja ajaloolane): "Spordihoone on paigutatud ajaloolisest koolihoonest eraldi – hoonemahud on ühendatud keldrikorruse kaudu. Spordihoone nullkorrusel asub ujula, selle kohal parkla ja ülaosas võimla. Ruumiprogramm nägi ette ka kontoripindu, mis on peamiselt paigutatud Pärnu maantee poolsesse, postidele toetuvasse mahtu. Spordihoone sisearhitektuursed lahendused on eelkõige suunatud lastele ja noortele ning kujundatud sooviga pakkuda lõbusat ja mängulist keskkonda. Hoolimata väiksest krundist suudeti hoovialale luua ka amfiteatri-laadne väliruum, kus hea ilma korral on võimalik korraldada nii õppetööd kui ka pidulikumaid sündmusi. Samuti tagab süvendatud amfiteater ujulale loomuliku valguse." Vaade hoovist Vaade hoovist Vaade trepile Inglise kolledž sai loa kesklinna ujulaga spordikompleks ehitada Eesti Päevaleht 1. juuli 2004 Tallinna Inglise Kolledži spordihoone, Koko arhitektid Valitsus lükkas Inglise kolledži spordihoone rahahädadele õla alla. Postimees. 4. detsember 2008 Inglise Kolledži Spordihoone koduleht
Evelyn Nesbit

Florence Evelyn Nesbit (abielus Evelyn Nesbit Thaw; 25. detsember 1884 Natrona, Pennsylvania – 17. jaanuar 1967 Santa Monica, California) oli Ameerika Ühendriikide modell, tantsija ja näitleja. Evelyn Nesbit omandas skandaalse kuulsuse, kui tema mees miljonär Harry Thaw laskis 25. juunil 1906 maha Nesbiti endise armukese arhitekt Stanford White'i. Aastatel 1907–1922 mängis ta kaheteistkümnes tummfilmis. 1955. aastal valmis Nesbiti eluloo põhjal mängufilm "Tüdruk punasel sametkiigel" ("The Girl in the Red Velvet Swing"). Evelyn Nesbiti rolli mängis filmis Joan Collins. Evelyn Nesbit on üks tegelasi Edgar Lawrence Doctorow' romaanis "Ragtime" (1975, eesti keeles 1981). Denise Shelton:A Model, an Architect, a Millionaire, and a Murder Evelyn Nesbit, Stanford White, Harry Thaw, and the "Trial of the Century" History of Yesterday, 7. mai 2020 The Girl in the Red Velvet Swing IMDb E. L. Doctorow : the man behind Ragtime Utah Shakespeare Festival Evelyn Nesbit andmekogus IMDb (inglise)